Raoul Lufbery

Gervais Raoul LUFBERY (n. la 14-an de marto 1885 en Chamalières, Francio, m. la 19-an de majo 1918 en Mâron) estis franca-usona ĉasaviadila piloto kaj flug-aso en la Unua Mondmilito. 

Lia patro estis usonano, lia patrino estis franca. Li poste setlis en Wallingford, kantono New Haven, Konektikuto kaj enpaŝis la usonan armeon por akiri la usonan ŝtatnecon, dum la Filipin–usona milito de 1899 ĝis 1902. Li poste veturis al Franca Hindoĉinio kaj tie laboris kiel mekanikisto por la franca aviada pioniro Marc Pourpe.

Lufbery en 1914 aliĝis al la Franca Fremdula Legio, komence li estis trejnita kiel infanteriano, sed poste ŝanĝis al aviadila skvadrono – danke al Marc Pourpe. Li ne atingis sukcesojn kaj en majo de 1916 ŝanĝis al usona aviadila armegrupo. Liaj unuaj du sukcesoj okazis la 30-an de julio 1916 ĉe Verdun. Poste li sukcesis 17-foje en usona skvadrono. 

Lia lasta flugbatalo okazis la 19-an de majo 1918 per sia Nieuport 28. Li estis subpafita.

Li estis entombigita ĉe la memorejo l'Escadrille La Fayette en Marnes-la-Coquette (Hauts-de-Seine). 

Lufbery en 1998 estis honorita en la usona memorejo National Aviation Hall of Fame.

Kategorio:Francaj aviadistoj
Kategorio:Usonaj oficiroj
Kategorio:Francaj militistoj de la Unua Mondmilito
Kategorio:Kavaliroj de la Honora Legio
Kategorio:Titoluloj de la franca Milita Kruco 1914-1918